# Vigsling til kantortjeneste

## Veiledning

1. Handlingen *Vigsling av kantor* foretas av biskopen eller den biskopen bemyndiger. Liturg er vanligvis soknepresten i den kirken der handlingen finner sted.
2. De som medvirker ved vigslingen, utpekes av biskopen. Det bør utpekes en kantor som kan gjøre tjeneste i første del av vigslingsgudstjenesten. Vedkommende tjenestegjør som kantor inntil den nye kantoren er vigslet og trer i funksjon. Om mulig, bør det også medvirke kor og eventuelt instrumentalister.
3. Vigsling av kantor kan legges til høymessen eller til en særskilt gudstjeneste på kveldstid. Legges vigslingen til høymessen, innpasses de aktuelle ledd fra ordningen Vigsling av kantor etter leddet **Kunngjøringer** Qf. Gudstjenestebok for Den norske kirke II). Legges vigslingen til en særskilt gudstjeneste, kan ordningen Vigsling av kantor brukes i sin helhet. Det holdes da en kort preken/ tale til menigheten med forutgående og påfølgende salme.
4. Gudstjenesten finner normalt sted i en av de kirker hvor kantoren skal gjøre tjeneste.
5. I god tid i forveien skal den som forestår vigslingen, ha en samtale med den som skal vigsles.
6. Når det er ringt sammen, går prosesjonen inn i kirken. I prosesjonen går alle som medvirker ved vigslingshandlingen.
7. Den som skal vigsles, kan innlede lovprisningen i ledd 1.
8. Liturgisk farge: rødt.

### Enten A

### 1 | Preludium

Under preludiet går prosesjonen frem til kirkens kor.

### 2 | Inngangssalme

Her synges en lovprisningssalme, eventuelt en salme som velges etter kirkeårstiden.

Eller B

### 1 | Innledende vekselsang

Prosesjonen tar oppstilling ved kirkens inngang.

**Ka** | Halleluja! Syng lovsang, Herrens tjenere,

**M** | ja, lovsyng Herrens navn!

**Ka** | Herrens navn være lovet fra nå av og til evig tid! Fra soloppgang til solnedgang skal Herrens navn være lovet. Salme 113,1-3

**A** | Ære være Faderen og Sønnen og Den Hellige Ånd, som det var i begynnelsen, så nå og alltid og i all evighet. Amen. Halleluja.

### 2 | Inngangssalme

### 3 | Inngangsord med fremstilling

En av kirkens prester, eventuelt lederen i menighetsrådet, ved lesepulten

Kjære menighet.

Nåde være med dere og fred fra Gud, vår Far og Herren Jesus Kristus.

En *ny arbeider* i vår kirke fremstilles for oss i dag. (Tittel etter utdannelse og navn) er kalt til tjeneste som kantor i/ ved (Tjenestestedet nevnes).

Den som skal vigsles, reiser seg når navnet nevnes.

I dåpen ble vi innlemmet i Guds folk, og vi ble alle vigslet til å være tjenere for Gud. For Skriften vitner om at hele Guds folk er et kongelig presteskap, et hellig folk, et folk som er Guds eiendom, for at vi skal forkynne hans stor­ verk, han som kalte oss fra mørket til sitt underfulle lys.

Til det kall og de nådegaver Gud har gitt sin menig­ het, hører også tjenesten med å bære fram lovprisnings­ offeret, så Guds navn kan bli opphøyet og hans herlighet fylle jorden.

Under håndspåleggelse og bønn vil vi i dag kalle og vigsle (Navnet nevnes) til kantor og leder av sangen og musikken i Herrens hus, til Guds ære og Kristi legemes oppbyggelse.

### 4 | Bønn

**B** vendt mot menigheten | La oss vende oss til Gud i bønn.

**B** vendt mot alteret | Evige, allmektige Gud, ved din trone priser de himmelske hærskarer ditt hellige navn. Vi takker deg for at vi sam­ men med dem får istemme din prisgjennom salmer, hym­ ner og åndelige sanger, og at vi får bære fram for deg glede og sorg, klage og lovsang.

Deg være ære i evighet.

**B** | Treenige Gud, vi takker deg for at du har latt ditt evangelium lyde også her hos oss. Fyll dette hus med din herlighet, og hellige ditt folk, så sangen og musikken kan lyde fulltonende til din ære. Gi oss å tjene deg med glede og bære fram din pris i jublende sang.

Herre, hør vår bønn.

**B** | Gode Gud, la den hellige handling vi skal utføre i dag, bli til ære for ditt navn, til Guds rikes fremme og til velsignelse for denne din tjener, så din menighet kan byg­ ges på Kristus, den eneste sanne grunnvoll.

Herre, hør vår bønn. Amen.

### 5 | Påkallelse av Den Hellige A0 nd

NoS 217 «Ånd over ånder, komned fra det høye» eller en annen salme med epikletisk karakter

### 6 | Skriftlesning

Mellom tekstlesningene i det følgende kan en synge f.eks. NoS 363 (v.1-2, v.3, v.4, v.5-6), 12,361eller 369.

**B** vendt mot menigheten | La oss høre hva Guds ord vitner om den lovprisningens tjeneste Herren kaller til i sin kirke.

Det følgende leses fra lesepulten av dem som assisterer.

Menigheten sitter under tekstlesningene.

Første lesning

Det står skrevet i Salmenes bok i Salme 147:

Halleluja! - Ja, det er godt å prise vår Gud, det sømmer seg med vakker lovsang. Herren bygger Jerusalem, de bortdrevne av Israel samler han. Han leger dem som har et knust hjerte, og forbinder deres sår. Han fastsetter stjernenes tall og gir navn til dem alle. Stor er vår Herre og rik på kraft, hans innsikt er uten grense. De hjelpeløse holder han oppe, de onde bøyer han til jorden. Syng takkesang for Herren, spill på lyren for vår Gud. Salme147,1-7

Andre lesning

Det står skrevet i Paulus' brev til menigheten i Kolossæ i det 3. kapittel:

Kle derei kjærlighet, som er det bånd som binder sammen og fullender. La Kristi fred råde i hjertene, for til det ble dere kalt da dere ble ett legeme. Og vær takknemlige! La Kristi ord få rikelig plass hos dere, så dere med visdom kan lære og rettlede hverandre, med salmer, hymner og åndelige sanger; syng for Gud av et takknemlig hjerte. Og la alt deresier og gjør, skje i Herren Jesu navn, med takk til Gud Fader ved ham. Kol 3,14-17

Tredje lesning

Det står skrevet i brevet til hebreerne i det 13. kapittel:

Her på jorden har vi ingen by som består, men vi lengter etter den som skal komme. La oss ved Kristus stadig bære fram for Gud vårt lovprisningsoffer, det vil si frukt av lep­ per som priser hans navn. Men glem ikke å gjøre godt og dele med andre; for slike offer er til Guds behag. Hebr 13,14-16

Fjerde lesning

Det står skrevet hos evangelisten Lukas i det 24. kapittel:

Så førte Jesus dem ut mot Betania, og han løftet sine hen­ der og velsignet dem. Og mens han velsignet dem, skiltes han fra dem og ble tatt opp til himmelen. Defalt på kne og tilbad ham og vendte så tilbake til Jerusalem i stor glede. Siden var de stadig i templet og lovpriste Gud. Luk 24,50-53

### 7 | Motett

Det synges en motett eller en bibelsk salme.

### 8 | Vigslingstale

Den som vigsler, holder en tale over dagens tekst eller en annen høvelig tekst.

Etter talen går den som skal vigsles, fram og stiller seg foran alterringen.

De som assisterer, reiser seg.

### 9 | Formaning og løfteavleggelse

**B** | Når Herren nå betror *deg* tjenesten som kantor, pålegger og formaner jeg *deg*

* at *du* leder sangen og musikken i Guds hus, slik at me­ nigheten i ånd og sannhet kan bære fram sitt lovprisningsoffer til Herren,
* at *du* gjennom salmer, hymner og åndelige sanger lar Guds ord lyde klart og rent, som det er gitt oss i Den hellige skrift, og som vår kirke vitner om det i sin bekjennelse,
* at *du* også selv av hjertet legger vinn på å leve etter Guds ord, ogi studium og bønn trenger dypere inn i de hellige skrifter og den kristne tros sannheter.

**B** spør hver enkelt som skal vigsles | (Navnet nevnes), lover du for Guds åsyn og i denne menig­ hets nærvær at du vil gjøre dette med troskap, ved den nåde Gud vil gi deg?

**Ka** | Ja.

**B** | Så gi meg hånden på det.

Den som skal vigsles, bekrefter sitt løfte med håndslag til den som vigsler.

### 10 | Håndspåleggelse og bønn

**B** | Under håndspåleggelse og bønn vil vi overgi *deg* til Gud og beom at han ved sin Ånd må hellige og utruste *deg* til tjenesten.

Den som skal vigsles, kneler.

Biskopen og de som assisterer, legger hånden på hodet til den som skal vigsles. Når det er flere som vigsles, flytter biskopen hånden fra den ene til den andre under den følgende bønnen.

**B** | Barmhjertige Gud, himmelske Far, du har ved din Sønn Jesus Kristus sagt at høsten er stor, men arbeiderne få, og at vi skal be deg, høstens Herre, sende ut arbeidere for å høste inn din grøde.

Hør da vår bønn for *henne* som i dag blir vigslet til kantortjenesten. Styrk *henne* i troen og dyktiggjør *henne* til den gjerning som blir henne betrodd. Send *henne* din Ånd med tjenestens gaver, så *hun* kan bli *en rett arbeider* i din høst.

Gi *henne* å utføre sin tjeneste med frimodighet og troskap, som for Herren og ikke for mennesker, og i alle ting vise seg som *en god forvalter* over din mangfoldige nåde.

Vær med *henne* i motgang og prøvelser, og gjør *henne tålmodig og ydmyk* av hjertet, så din kraft må kjennes i *hennes* svakhet. Gi at *hennes* gjerning må bære frukt etter din vilje. Og når arbeidsdagen er til ende, la *henne* komme inn til gleden hos deg og få del i arven med alle de hellige.

**A** | Fader vår, du som er i himmelen. La ditt navn holdes hellig. La ditt rike komme. La din vilje skje på jorden som i himmelen. Gi oss i dag vårt daglige brød. Forlat oss vår skyld, som vi og forlater våre skyldnere. Led oss ikke inn i fristelse, men frels oss fra det onde. For riket er ditt, og makten og æren i evighet. Amen.

Biskopen og de som assisterer, kneler, mens bønnen avsluttes ed at menigheten synger første vers av «Nå ber vi Gud, Den Hellige And» (NoS 210,1). Deretter reiser biskopen seg, like ens den nye kantoren og de som assisterer.

**B** vendt mot den som er vigslet | *Du* er i dag kalt og vigslet til tjenesten som kantor i vår kirke, med den myndighet og det ansvar som etter vår kirkes ordninger hører til dette kall.

Kantoren og de som assisterer, går til sine plasser.

### 11 | Påminnelse om menighetens medansvar

**B** vendt mot menigheten | Kjære menighet. Sammen har vi overgitt *denne vår* medkristne til Gud og bedt om velsignelse over *hennes* gjerning. La oss ta imot *henne* i kjærlighet, fortsatt bære *henne* fram for Gud i våre bønner og stå sammen med *henne* i tilbedelsens og lovprisningens tjeneste.

### 12 | Trosbekjennelse (Credo)

Trosbekjennelsen synges eller fremsies.

**B** intonerer/ sier | La oss bekjenne vår hellige tro.

Menigheten reiser seg.

**A** | Jeg tror på Gud Fader, den allmektige, himmelens og jordens skaper.

Jeg tror på Jesus Kristus, Guds enbårne Sønn, vår Herre, som ble unnfanget ved Den Hellige Ånd, født av jomfru Maria, pint under Pontius Pilatus, korsfestet, død og begravet, f6r ned til dødsriket, stod opp fra de døde tredje dag, f6r opp til himmelen, sitter ved Guds, den allmektige Faders høyre hånd, skal derfra komme igjen for å dømme levende og døde.

Jeg tror på Den Hellige Ånd, en hellig, allmenn kirke, de helliges samfunn, syndenes forlatelse, legemets oppstandelse og det evige liv. Amen. Den apostoliske trosbekjennelse

Deretter trer den nye kantoren i tjeneste, og gudstjenesten fortsetter med

### 13 | Salme før prekenen

### 14 | Preken

### 15 | Salme etter prekenen

Gudstjenesten fortsetter med leddene Forbønn, Menighetens takkoffer, Nattverd og Velsignelse og utsendelse.

Som forbønn brukes Fredslitaniet (NoS 952), eventuelt med den nye kantoren som forsanger, eller en av de andre forbønnene i Guds­ tjenesteboken.

Mens ofringen finner sted, kan det utføres egnet instrumental- eller vokalmusikk, eventuelt synges en salme. Nattverd forrettes etter høymessens ordning eller etter en annen av Gudstjenestebokens ordninger.

Leddet **Velsignelse og utsendelse** gis følgende form:

### Vvelsignelse og utsendelse

**B** ved alteret, vendt mot menigheten | La oss prise Herren.

Menigheten reiser seg.

**M** | Gud være lovet. Halleluja. Halleluja. Halleluja.

**B** | Herren velsigne deg og bevare deg. Herren la sitt ansikt lyse over deg og være deg nådig. Herren løfte sitt åsyn på deg og gi deg fred. +

**M** | Amen. Amen. Amen.

Under den følgende stille bønn blir det slått tre ganger tre slag med en av kirkens klokker.

**B** vendt mot menigheten | Kristus sier: Dere har ikke utvalgt meg, men jeg har ut­ valgt dere og satt dere til å gå ut og bære frukt, frukt som varer. Joh15,16

Gå i fred. Tjen Herren med glede.

### Ppostludium/ Utgangssalme

Under postludiet/utgangssalmen går prosesjonen ut av kirken.